Ալեքսանդր Ղազբեգի

Ալեքսանդր Ղազբեգի (, ), վրացի գրող։

Կենսագրություն 

Ծնվել է Դորիի նահանգի կառավարչի ընտանիքում։ Հոր մահից հետո վարել է կալվածատիրական մեծ տնտեսությունը, գյուղացիներին ազատել է հարկերից, հրաժարվել իշխող ֆեոդալի իր դիրքերից և 7 տարի հովվություն է արել սարերում։ 1879 թվականից ապրել է Թիֆլիսում, աշխատել «Դրոեբա» թերթում, որտեղ 1881 թվականին տպագրել է իր «էլգուջա» վեպը՝ պատկերելով պատվի ու ազատության համար մարտնչող լեռնցիների։ Վեպի առանձին հրատարակության տպաքանակը բռնագրավել և այրել է ոստիկանությունը։ Այնուհետև լույս են տեսել Ղազգեցիի «էլիսո» (1882), «Հայրասպանը» (1882), «Ցիկո» (1883), «Թշվառը» (1884), «Զորի նահապետ Դոչա» (1884), «Հովիվը» (1885) վիպակները։ Զրկանքներն ու հետապնդումները Ղազբեգիին հասցրել են հոգեկան ծանր հիվանդության։ Մահացել է միայնության ու կարիքի մեջ։ Ղազբեգին XIX դարի վրացերեն արձակի խոշոր վարպետներից է։

Ծանոթագրություններ 

Վրացի գրողներ
Վրացի դրամատուրգներ
Վրացի թարգմանիչներ
Վրացի դերասաններ
Վրացի բանաստեղծներ
Վրացի լրագրողներ